77. ΑΠΟΦΑΣΗ ΥΦΥΠΟΥΡΓΟΥ ΓΕΩΡΓΙΑΣ Αριθ. 112740 της 8/11 Φεβρ. 1988 (ΦΕΚ Β΄ 74) Αγροτικά Μηχ/τα Πολλαπλής χρήσης (ΑΜΠΧ). Έχοντας υπόψη: 1.Τις διατάξεις των άρθρ. 2, 84, 85, 87, 88 και 92 του Νόμ. 614/77 «περί κυρώσεως του Κώδικα Οδικής Κυκλοφορίας». 2.Το Νόμ. 1558/85 περί Κυβερνήσεως και Κυβερνητικών Οργάνων. Σελ. 332,226(δ) Τεύχος ΙΒ-8-2-Σελ. 96 3.Την 344172/7.5.86 απόφαση του Υπουργού Γεωργίας περί ανάθεσης αρμοδιοτήτων Υπουργού Γεωργίας στους Υφυπουργούς Γεωργίας Δ. Πιτσιώρη και Αχ. Κολιούση. 4.Την 125397/990/340/27.3.79 απόφασή μας περί «διαδικασίας έγκρισης των νέων τύπων αγροτικών μηχ/των». 5.Την 141320/26.10.87 απόφασή μας περί Απογραφής και κυκλοφορίας γεωργικών μηχ/των. 6.Την 145827/29.4.85 κοινή Απόφαση των Υπουργείων Μεταφορών Επικοινωνιών και Γεωργίας περί «Μεταφοράς προσώπων με αγροτικά μηχανήματα». 7.Την 151155/15.7.86 απόφασή μας περί Αγροτικών Μηχ/των Πολλαπλής Χρήσης και άλλες διατάξεις αγροτικών Μηχ/των και την ανάγκη τροποποίησής της». 8.Σχετική εισήγηση της αρμόδιας Δ/νσης ΕΓΕΜΕ, αποφασίζουμε: Α.Χαρακτηρίζουμε ως Αγροτικά Μηχ/τα Πολλαπλής Χρήσης (ΑΜΠΧ) τα αυτοπροωθούμενα μηχ/τα που χρησιμοποιούνται για την εκτέλεση γεωργικών εν γένει εργασιών, για τη μεταφορά ή ρυμούλκηση γεωργικών μηχα/των και εργαλείων, καθώς και για τη μεταφορά προσώπων, πραγμάτων και ζώων όπως ο Νόμ. 760/78 και η απόφαση 145827/29.4.85 ορίζουν και γενικά για την εξυπηρέτηση του τομέα της Γεωργίας. Η μη χρησιμοποίηση του ΑΜΠΧ για τους παραπάνω σκοπούς συνεπάγεται τις ποινές που προβλέπονται στην παρ. Δδ. Β.Βασικά τεχνικά χαρακτηριστικά των ΑΜΠΧ. α.Καθορίζουμε τα βασικά τεχνικά χαρακτηριστικά των ΑΜΠΧ που πρέπει να έχουν εκ κατασκευής, όπως παρακάτω: 1.«Να φέρουν κινητήρα πετρελαίου (DIESEL)». Η με αριθ. 1 περίπτ., τροποποιήθηκε ως άνω από την περίπτ. Α΄ της 179451/12-18 Σεπτ. 1990 (ΦΕΚ Β΄ 603) απόφ. Υπ. Γεωργίας. 2.Να έχουν 4 κινητήριους τροχούς (δύο εμπρός και δύο πίσω). 3.Να φέρουν κιβώτιο ταχυτήρων με βαθμίδες αργού -γρήγορου ή βοηθητικό τοιούτο. 4.Να φέρουν δυναμοδοτικό άξονα (PTO) στο πίσω μέρος του μηχ/τος που να έχει διαστάσεις και φορά περιστροφής σύμφωνα με τους κανονισμούς των γεωργικών ελκυστήρων και να μπορεί να λειτουργεί όταν το μηχάνημα βρίσκεται, τόσο σε στάση, όσο και σε κίνηση: 16.Δ.γ.74-77 Γεωργικά Μηχανήματα 5.Να φέρουν κατά τη δοκιμή υδραυλικό σύστημα ανάρτησης καλλιεργητικών εργαλείων τριών σημείων. Η προμήθεια αυτού από τους δικαιούχους είναι προαιρετική. 6.Να φέρουν λάστιχα επίσωτρα τρακτερωτού ή ημιτρακτερωτού τύπου. 7.Να έχουν ελεύθερο ύψος από το έδαφος τουλάχιστον 20 CM. 8.Να φέρουν κιβωτάμαξα ανοιχτού ή κλειστού τύπου σύμφωνα με όσα ορίζονται στην 145827/29.4.86 (ΦΕΚ 404/Β/11.6.86) κοινή απόφαση του Υπουργ. Γεωργίας και Συγκοινωνιών. Το εμβαδόν της κιβωτάμαξας (εσωτερικές διαστάσεις) δεν επιτρέπεται να υπερβαίνει τα 5 τετραγωνικά μέτρα και το ωφέλιμο φορτίο τους 2 τόννους. β.Τα ΑΜΠΧ πρέπει να είναι κατασκευασμένα «εν σειρά» από υλικά και εξαρτήματα καινούργια. Όσα εξαρτήματα τοποθετούνται στην Ελλάδα πρέπει να έχουν την έγγραφη έγκριση του κατασκευαστή. γ.Κάθε εκ των υστέρων παραποίηση ή μετατροπή του μηχ/τος από τον εισαγωγέα ή τον κάτοχο που αντιβαίνει στα παραπάνω τεχνικά χαρακτηριστικά, απαγορεύεται και συνεπάγεται τις παρακάτω κατά σειρά διοικητικές κυρώσεις. 1.Για εισαγωγείς-κατασκευαστές. Δεν χορηγούνται Δελτία ταξινόμησης ΑΜΠΧ και αφαιρείται η δυνατότητα απογραφής και κυκλοφορίας από τον εισαγωγέα ή κατασκευαστή για τον τύπο αυτό. Σε περίπτωση που εισαγωγέας είναι ο δικαιούχος δεν χορηγείται το Δελτίο ταξινόμησης. 2.Για κατόχους ΑΜΠΧ. α)Αφαίρεση της άδειας κυκλοφορίας για ένα (1) μήνα και οπωσδήποτε μέχρι την επαναφορά του μηχανήματος στην αρχική του κατάσταση. β)Αφαίρεση της άδειας κυκλοφορίας για 3 μήνες σε περίπτωση υποτροπής και γ)Οριστική αφαίρεση της άδειας κυκλοφορίας σε περίπτωση νέας υποτροπής. Οι διοικητικές κυρώσεις θα αναγράφονται στην άδεια κυκλοφορίας του Α.Μ.Π.Χ. Γ .ΔΙΚΑΙΟΥΧΟΙ Α.Μ.Π.Χ. (τύπου εγκεκριμένου σύμφωνα με την παρούσα). Δικαιούχοι των Α.Μ.Π.Χ. είναι: α)Οι από έτους τουλάχιστο κατ’ αποκλειστική ή κύρια απασχόληση αγρότες (γεωργοί, κτηνοτρόφοι, δασοκαλλιεργητές, αλιείς κ.λπ.) εφόσον η αγροτική τους εκμετάλλευση βρίσκεται μέσα στα όρια του Νομού όπου και ο τόπος κατοικίας τους, ή κατ’ εξαίρεση γειτονικού Νομού και εφόσον τούτο δικαιολογείται από τις περιστάσεις. Σε περίπτωση επαναπατριζομένου μετανάστη η απαιτούμενη προαπασχόληση στη γεωργία περιορίζεται σε έξι (6) μήνες. β.Οι πρωτοβάθμιες, δευτεροβάθμιες και τριτοβάθμιες γεωργικές συνεταιριστικές οργανώσεις και οι Οργανισμοί Εγγείων Βελτιώσεων. γ.Τα Νομικά Πρόσωπα, που ανήκουν στο Δημόσιο Τομέα, και αναφέρονται στο Νόμ. 1256/82 και τα οποία έχουν στην κατοχή τους γεωργική εκμετάλλευση. Για τις παραπάνω περιπτ. α, β και γ το αιτούμενο μηχάνημα πρέπει να κρίνεται πράγματι απαραίτητο για την εξυπηρέτηση των γεωργικών εργασιών τους. δ.Οι γεωτεχνικοί εφόσον ασχολούνται στον τομέα της γεωργίας με το αντικείμενο των σπουδών τους.  «ε.Οι Διπλωματούχοι Μηχανικοί Ανωτάτων Σχολών, οι Τεχνολόγοι Γεωπονίας Ανωτέρων Σχολών, οι Τεχνολόγοι Μηχανικοί Ανωτέρων Σχολών, οι χειριστές γ΄ μηχ/των και οι σπερματεγχύτες υπάλληλοι του Υπουργείου Γεωργίας «(με εξαίρεση του εποχιακούς υπαλλήλους), εφόσον εξυπηρετούν τον πρωτογενή τομέα της Γεωργίας». Η περίπτ. ε΄ προστέθηκε από την παρ. 1 της 134380/30 Νοεμ.-13 Δεκ. 1988(ΦΕΚ Β΄895) απόφ. Υφ/ργού Γεωργίας. «στ.Τα Νομικά Πρόσωπα Ιδιωτικού Δικαίου που κατέχουν γεωργική, κτηνοτροφική, δασική, αλιευτική κ.λπ. εκμετάλλευση του πρωτογενούς τομέα της γεωργίας και το αιτούμενο ΑΜΠΧ κρίνεται πράγματι απαραίτητο για την εξυπηρέτηση των γεωργικών εργασιών». Η περίπτ. στ΄ προστέθηκε από την παρ. Β΄ της 179451/12-18 Σεπτ. 1990 (ΦΕΚ Β΄ 603) απόφ. Υπ. Γεωργίας. Δ.ΔΙΚΑΙΟΥΧΟΙ ΟΔΗΓΗΣΗΣ Α.Μ.Π.Χ. Κάθε Α.Μ.Π.Χ. μπορεί να οδηγείται από μέχρι δύο άτομα που αναγράφονται στην άδεια κυκλοφορίας τους και τα οποία κατέχουν συγχρόνως άδεια οδήγησης αυτοκινήτου (αντίστοιχης κατηγορίας) και άδεια οδήγησης γεωργικού μηχανήματος τύπου Α ή Β. Τα άτομα αυτά είναι τα ακόλουθα: α.Για Α.Μ.Π.Χ. που ανήκει σε αγρότη: Ο κάτοχός του ή μέλος της οικογένειάς του, που συνοικεί και ασχολείται αποκλειστικά ή κατά κύριο λόγο στην ίδια αγροτική εκμετάλλευση ή έμμισθος υπάλληλος ή εργάτης της εκμετάλλευσης ή άλλο άτομο, που κατοικεί στον ίδιο Δήμο ή Κοινότητα και έχει τις προϋποθέσεις για απόκτηση του συγκεκριμένου Α.Μ.Π.Χ. Πλέον των δύο παραπάνω ατόμων, οι σπουδαστές ανωτέρων ή ανωτάτων σχολών, μέλη της οικογένειας του κατόχου, οι οποίοι είναι εφοδιασμένοι με δελτίο μειωμένου εισιτηρίου («πάσσο»), μπορούν να οδηγούν το μηχάνημα κατά τη διάρκεια των διακοπών τους εντός των ορίων του νομού, όπου και η έδρα του μηχανήματος ή η αγροτική εκμετάλλευση εφόσον βέβαια εξυπηρετούν την εκμετάλλευση. «β.Για ΑΜΠΧ που ανήκει σε συνεταιριστική οργάνωση ή Ο.Ε.Β. ή Νομικό πρόσωπο Δημόσιου Τομέα που αναφέρεται στο Νόμ. 1256/82: Δύο άτομα κ.λπ». Η περίπτ. β΄ τροποποιήθηκε ως άνω από την παρ. Γ΄ της 179451/12-18 Σεπτ. 1990 (ΦΕΚ Β΄ 603) απόφ. Υπ. Γεωργίας. (Αντί για τη σελ. 332,227(γ) Σελ. 332,227(δ) Τεύχος ΙΒ-8-2 Σελ. 97 Γεωργικά Μηχανήματα 16.Δ.γ.77 «βΙ. Για ΑΜΠΧ που ανήκει σε Νομικό πρόσωπο Ιδιωτικού Δικαίου». Μέχρι 2 άτομα που αναφέρόνται στην άδεια κυκλοφορίας που απασχολούνται στο Νομικό Πρόσωπο και είναι κατά «αποκλειστική απασχόληση αγρότες» (για τα ΑΜΠΧ τύπου ΤΖΙΠ) ή κατά «κύρια απασχόληση αγρότες» (για τα ΑΜΠΧ Φορτηγού τύπου) και κατέχουν συγχρόνως τις άδειες οδήγησης αυτοκινήτου αντίστοιχης κατηγορίας και γεωργικού ελκυστήρα τύπου Α΄ ή Β΄. Διευκρινίζεται ότι κατά «αποκλειστική απασχόληση αγρότης» είναι εκείνος που διαθέτει ολόκληρο τον χρόνο του στη γεωργική εκμετάλλευση ή επιχείρηση και τα εισοδήματά του προέρχονται εξ ολοκλήρου από αυτή, δηλ. δεν απασχολείται σε κανένα άλλο επάγγελμα και δεν έχει εισόδημα εξωγεωργικό οιασδήποτε μορφής. Επίσης διευκρινίζεται ότι κατά «κύρια απασχόληση αγρότης» είναι εκείνος που διαθέτει τουλάχιστον το 50% του χρόνου απασχόλησής του στην γεωργική εκμετάλλευση ή επιχείρηση και τα εισοδήματά του προέρχονται τουλάχιστον κατά 50% από αυτήν». Η περίπτ. βΙ προστέθηκε από την παρ. Δ΄ της 179451/12-18 Σεπτ. 1990 (ΦΕΚ Β΄ 603) απόφ. Υπ. Γεωργίας.  «γ.Για Α.Μ.Π.Χ. που ανήκει σε γεωτεχνικό, Διπλωματούχο Μηχανικό Ανωτάτων Σχολών, Τεχνολόγο Γεωπονίας Ανωτέρων Σχολών, Τεχνολόγο Μηχανικό Ανωτέρων Σχολών, χειριστή μηχ/των και σπερματεγχύτη: Ο κάτοχός του και ένα μέλος της οικογένειάς του που συνοικεί». Η περίπτ. γ΄ τροποποιήθηκε ως άνω από την παρ. 2 της 134380/30 Νοεμ.-13 Δεκ. 1988 (ΦΕΚ Β΄ 895) απόφ. Υφ/ργού Γεωργίας. δ.Εάν το Α.Μ.Π.Χ. οδηγείται από άτομο που δεν έχει δικαίωμα οδήγησής του, θα επιβάλλονται οι παρακάτω διοικητικές κυρώσεις: 1.Αφαίρεση της άδειας κυκλοφορίας για ένα (1) μήνα. 2.Αφαίρεση της άδειας κυκλοφορίας για 3 μήνες σε περίπτωση υποτροπής και  3.Οριστική αφαίρεση της άδειας κυκλοφορίας σε περίπτωση νέας υποτροπής. Οι διοικητικές κυρώσεις θα αναγράφονται στην άδεια κυκλοφορίας του Α.Μ.Π.Χ. Ε.ΔΙΑΔΙΚΑΣΙΑ ΑΠΟΚΤΗΣΗΣ Α.Μ.Π.Χ. Η Δ/νση Γεωργίας χορηγεί στον ενδιαφερόμενο, ύστερα από αίτησή του, βεβαίωση δικαιώματος απόκτησης Α.Μ.Π.Χ., εφόσον ο ενδιαφερόμενος πληροί τις προϋποθέσεις της παρ. 1 και εφόσον το αιτούμενο μηχάνημα κρίνεται πράγματι αναγκαίο για την εξυπηρέτηση των εργασιών ή δραστηριοτήτων στον τομέα της γεωργίας. Στη βεβαίωση θα αναγράφονται τα ονόματα των οδηγών του οχήματος σύμφωνα με όσα ορίζονται στην παρ. Δ. Για την έκδοση της βεβαίωσης οι Δ/νσεις Γεωργίας μπορούν να στηρίζονται σε οποιοδήποτε επίσημο στοιχείο, το οποίο κρίνουν απαραίτητο για το σχηματισμό σωστής γνώμης όπως βεβαιώσεις Δημοσίων Υπηρεσιών, Δημοτικών Αρχών, Συνεταιρισμών, Αγροτικών Συλλόγων κ.λπ. Σελ. 332,228(δ) Τεύχος ΙΒ-8-2 Σελ. 98 Η βεβαίωση αυτή της Δ/νσης Γεωργίας πρέπει να είναι πρόσφατη (μέχρι ενός έτους), αποτελεί δε δικαιολογητικό για την απογραφή του μηχ/τος από τη Δ/νση ή το Τμήμα Ε.Β. του Νομού. Η έκδοση της άδειας κυκλοφορίας των ΑΜΠΧ γίνεται από τη Δ/νση ή το Τμήμα Ε.Β. του Νομού, με βάση τη βεβαίωση της οικείας Δ/νσης Γεωργίας. ΣΤ.ΔΙΑΦΟΡΑ α.Κάθε αγροτική επιχείρηση δικαιούται ένα μόνο ΑΜΠΧ. Το αυτό ισχύει και για κάθε άλλη περίπτωση δικαιούχου πλην των Ο.Ε.Β. και Συνεταιριστικών Οργανώσεων δικαιουμένων μέχρι 2.Περιπτώσεις δικαιούχων, των οποίων οι δραστηριότητες ξεπερνούν τα όρια ενός Νομού και ζητούν ΑΜΠΧ πέραν των 2, θα εξετάζονται από την Κεντρική Υπηρεσία. β.Οι προϋποθέσεις, με βάση τις οποίες εκδίδεται η άδεια κυκλοφορίας του ΑΜΠΧ, πρέπει να υπάρχουν σ’ όλο το χρονικό διάστημα της κυκλοφορίας του, διαφορετικά η άδεια κυκλοφορίας του Α.Μ.Π.Χ. ανακαλείται. γ.Όλες οι εκδοθείσες μέχρι σήμερα αποφάσεις έγκρισης τύπων ΑΜΠΧ παύουν να ισχύουν και πρέπει τα μηχ/τα που ανταποκρίνονται στα βασικά τεχνικά χαρακτηριστικά του κεφαλαίου Β να εφοδιαστούν με νέες εγκρίσεις των τύπων τους μετά από αίτηση του ενδιαφερόμενου και με βάση τα υπάρχοντα στοιχεία ή με προσκόμιση συμπληρωματικών στοιχείων. δ.Τα ΑΜΠΧ που έχουν ενιαίο χώρο φόρτωσης και οδήγησης και εσωτερικό εμβαδό κιβωτάμαξας μέχρι 2,60 Μ 2 χαρακτηρίζονται σαν τύπου «τζιπ» και μπορούν να απογράφονται μόνο σε αποκλειστικά αγρότες, συνεταιριστικές οργανώσεις, γεωτεχνικούς και ΟΕΒ, ενώ τα υπόλοιπα χαρακτηρίζονται σαν «φορτηγού τύπου» και μπορούν να απογράφονται σε όλους τους δικαιούχους του κεφαλαίου Γ της παρούσας. ε.Α.Μ.Π.Χ., των οποίων ο τύπος έχει εγκριθεί ή έχουν χαρακτηρισθεί σαν ΑΜΠΧ πριν από την ισχύ της παρούσας και βρίσκονται στα χέρια ιδιωτών ή εμπόρων, του ΟΔΔΥ ή στα τελωνεία εισαγωγής για εκτελωνισμό και έχουν τα βασικά τεχνικά χαρακτηριστικά των εγκεκριμένων τύπων ή συμφωνούν σε γενικές γραμμές, με τα τεχνικά χαρακτηριστικά που θεσπίζονται με την παρούσα, θα απογραφούν οριστικά. στ.Κάθε προηγούμενη διάταξη που ρυθμίζει τα παραπάνω κατά διαφορετικό τρόπο καταργείται από την ημερομηνία ισχύος της παρούσας. ζ.Η παρούσα να δημοσιευθεί στην Εφημερίδα της Κυβερνήσεως και να τεθεί σε ισχύ από τη δημοσίευσή της. 16.Δ.γ.77 Γεωργικά Μηχανήματα 